Կիթառի դասեր սկսնակների համար | Armblog.net
Instinct նախագիծն այլևս չի աշխատում: Խորհուրդ կտամ օգտվել Soundslice նախագծից
Հավանաբար ձեզանից շատերն են ցանկանում կիթառ նվագել սովորել: Instinct-ը դա մի ծառայություն է, որի միջոցով հնարավոր է սովորել կիթառ նվագել: Իհարկե, այս ծրագրի օգնությամբ դուք հանրահայտ երաժիշտ չեք դառնա, բայց Instinct-ը քայլ առ քայլ կօգնի ձեզ սովորել կիթառ նվագել ու ձեռք բերել որոշակի ունակություններ: Այս ծառայությունն ամբողջովին անվճար է և հասանելի է բոլորի համար: Սա հեռահար ուսուցման լավագույն ծրագրերից մեկն է համարվում: Այն թույլ է տալիս սովորել նվագել ցանկացած տեսակի կիթառ: Ծառայությունից օգտվելու համար անհրաժեշտ է միայն ունենալ կիթառ, համակարգիչ, միկրոֆոն և դինամիկ: Իսկ եթե չունեք կիթառ, կարող եք օգտագործել ծրագրում առկա վիրտուալ կիթառը:
Ուսուցման սկիզբը և ընթացքը շատ հեշտ են: Ամեն բան շատ պարզ է: Պարզապես միացրեք մոնիտորը և դինամիկները, վերցրեք կիթառը և սկսեք: Այս դասերը նախատեսված են սկսնակների համար, այնպես որ, եթե դուք արդեն կարողանում եք կիթառ նվագել,դուք շատ արագ կանցնեք բոլոր դասերը: Սակայն հաշվի առեք, որ դասերն անընդհատ թարմացվում են. դա նշանակում է, որ հետագայում ավելի բարդ դասեր էլ կլինեն:
Ծառայությունը թույլ է տալիս նաև հաղորդակցվել Instinct-ի այլ օգտատերերի հետ: Դուք ձեռք կբերեք ոչ միայն լավ ուսուցիչ, այլև նոր ընկերներ: